*Projekts*

|  |  |  |
| --- | --- | --- |
| 2020. gada “\_\_\_\_” \_\_\_\_\_\_\_\_\_\_\_\_  Rīgā |  | Noteikumi Nr.  (prot. Nr. \_\_\_\_\_\_) |

**Sabiedrisko pakalpojumu sniedzēju iepirkumu paziņojumi un to sagatavošanas kārtība**

*Izdoti saskaņā ar Sabiedrisko pakalpojumu sniedzēju iepirkumu likuma 13. panta trešās daļas 8. punktu, 22. panta 2.2 daļu un 40. panta pirmo daļu*

1. Noteikumi nosaka sabiedrisko pakalpojumu sniedzēju iepirkumu paziņojumu (turpmāk – paziņojums) saturu un sagatavošanas kārtību.

2. Ir šādi paziņojumu veidi:

2.1. paziņojums par metu konkursu (1. pielikums);

2.2. paziņojums par metu konkursa rezultātiem (2. pielikums);

2.3. paziņojums par sociālajiem un citiem īpašiem pakalpojumiem – paziņojums par līguma slēgšanas tiesību piešķiršanu (sabiedriskie pakalpojumi) (3. pielikums);

2.4. paziņojums par sociālajiem un citiem īpašiem pakalpojumiem – paziņojums par līgumu (sabiedriskie pakalpojumi) (4. pielikums);

2.5. paziņojums par sociālajiem un citiem īpašiem pakalpojumiem – paziņojums par kvalifikācijas sistēmu (5. pielikums);

2.6. paziņojums par sociālajiem un citiem īpašiem pakalpojumiem – periodisks informatīvs paziņojums (6. pielikums);

2.7. paziņojums par izmaiņām līguma darbības laikā (7. pielikums);

2.8. paziņojums par līgumu (sabiedriskie pakalpojumi) (8. pielikums);

2.9. paziņojums par izmaiņām vai papildu informāciju (9. pielikums);

2.10. paziņojums par līguma slēgšanas tiesību piešķiršanu (sabiedriskie pakalpojumi) (10. pielikums);

2.11. brīvprātīgs paziņojums par iepirkuma rezultātiem (11. pielikums);

2.12. periodisks informatīvs paziņojums (12. pielikums);

2.13. paziņojums par kvalifikācijas sistēmu (13. pielikums);

2.14. paziņojums par apspriedi (14. pielikums).

3. Šo noteikumu 2.1. – 2.13. apakšpunktā minēto paziņojumu veidlapu paraugus nosaka Eiropas Komisijas Īstenošanas regula (ES) 2015/1986 (2015. gada 11. novembris), ar ko izveido standarta veidlapas paziņojumu publicēšanai publisko iepirkumu jomā un atceļ Īstenošanas regulu (ES) Nr. 842/2011.

4. Sabiedrisko pakalpojumu sniedzējs paziņojumu gatavo elektroniski Iepirkumu uzraudzības biroja valsts informācijas sistēmā "Publikāciju vadības sistēma" atbilstoši šo noteikumu 1. – 14. pielikumā iekļautajam attiecīgās veidlapas paraugam, norādot veidlapā pieprasītos datus, sniedzot aprakstu vai izvēloties atbilstošo atbildes variantu, un pievienojot dokumentus, ja paziņojums to paredz.

5. Paziņojuma sagatavošana ietver arī paziņojuma uzglabāšanu, apstiprināšanu, iesniegšanu publicēšanai un publicēšanu.

6. Ar šo noteikumu spēkā stāšanos spēku zaudē Ministru kabineta 2017.gada 28.februāra noteikumu Nr.182 “Sabiedrisko pakalpojumu sniedzēju iepirkumu paziņojumi un to sagatavošanas kārtība”.

7. Noteikumi stājas spēkā 2021. gada 1. janvārī.

Ministru prezidents A. K. Kariņš

Finanšu ministrs J. Reirs